Kalender 31 Mei - Kuns En Vermaak - Republikein
Sunday, January 23rd, 20:51:48
Kalender 31 Mei
» Is jy 'n boekwurm? Raak jy verlore in die wêreld van fiktiewe karakters? Indien wel, is hierdie geleentheid vir jou. Die Namibiese Wetenskaplike Vereniging bied tans 'n groot boekverkoping aan. Die verkoping vind daagliks van 08:00 tot 16:30 by die Namibiese Wetenskaplike Vereniging plaas en duur tot môre voort. Vir meer inligting, besoek die vereniging se webtuiste.
» ?Outdoor Events Logistics bied vandag om 10:00 'n fondsinsameling vir droogtehulp aan. Fondse wat ingesamel word, sal aan die Dare to Care-projek geskenk word om boere te help om voer vir hul diere te koop. Die volgende kunstenaars sal by die geleentheid optree: Aleit Swanepoel, Andriette Norman, Johan Yssel en Marelize Horn. Dit vind by De Kayak in Windhoek plaas. Kaartjies kos N$500 per persoon en sluit kos en drankies in. Vir meer inigting en kaartjies, besoek www.today.com.na/events.
» Dit is weer tyd vir die jaarlikse Kasi Vibe-fees. "Kasi" verwys na die plek waar jy gebore is en wat vir jou "huis" is. Die fees streef daarna om 'n toeganklike platform vir jong entrepreneurs te skep om hul oorspronklike produkte te vertoon. Die fees duur tot Sondag en vind by die Sam Nujoma-stadion plaas. Hekke maak om 10:00 oop en kaartjies kos N$50 per persoon.
» Die Goëthe-Institut bied The Power of Emotions – Macht der Gefühle aan, wat vanaand om 18:00 open. Die uitstalling beeld die Duitse gemeenskap se reaksie op die hantering van meganismes van maatskaplie en politieke verandering oor die afgelope 100 jaar uit. Die versameling foto's en tekste bekyk hoe emosies beide maatskaplike en politieke aangeleenthede beïnvloed. Die uitstalling sal ook na Tsumeb, Otjiwarongo en Swakopmund reis.